**Dınmūhammed Qanatūly «Dimaş» Qūdaibergen** (kasakhisk kyrillisk: Димаш Құдайберген – Дінмұхаммед Қанатұлы Құдайберген; født 24. mai 1994 i Aktobe, Kasakhstan) er en kasakhisk sanger, som ble kjent etter at han vant Slavianski bazaar i Vitsiebsk i 2015. I 2017 kom Qūdaibergen på andreplass i Hunan TVs første sesong av *Singer*. Samme år ble han tildelt den viktigste prisen i Top Chinese Music Awards.

Biografi
--------

Qūdaibergens foreldre, Kanat og Svetlana Aitbaeva, er begge utnevnt til ærede artister i Kasakhstan. Han startet å synge i femårsalderen. I 2010 vant han førstepremien i den internasjonale festivalen Zvonkie golosa Bajkonura og i 2012 vant han Grand Prix i Zjas qanat samt en pris i Oriental bazar. I 2013 vant Qūdaibergen *Making Asia*, en internasjonal festival for unge utøvere.

Etter fremføringen av de to melodiene «Opjat metel» og «SOS d'un terrien en détresse» på Slavianski bazaar i 2015 vant han Grand Prix med en samlet poengsum på 175 av 180 mulige. Senere samme år ble han Kasakhstans første representant i ABU TV Song Festival, hvor han fremførte «Daididau».

### Hunan TVs *Singer*

Fra 21. januar til 15. april 2017 deltok Qūdaibergen i *Singer* (tidligere *I am Singer*), en kinesisk konkurranse for profesjonelle sangere. 
Første konkurransedag sang han «SOS d'un terrien en détresse» og ble umiddelbart omtalt som en verdenssensasjon på grunn av sin stemme og falsett. 
«SOS d'un terrien en détresse» blir regnet som en av de fem mest krevende franske sangene i verden. Senere i konkurransen gjorde han det som ble omtalt som en eksepsjonell fremføring av Vitas' «Opera №2». *Singer* ble avsluttet med en finale 15. april hvor Qudajbergen kom på andreplass.

Som følge av sine fremføringer i *Singer* vant Dimaş Qūdaibergen prisen som beste internasjonale artist i Top Chinese Music Awards, som er Kinas viktigste musikkprisutdeling, i mars 2017.

Priser
------

| År | Begivenhet | Pris |
| --- | --- | --- |
| 2017 | Top Chinese Music Awards | Beste internasjonale artist |
| 2017 | Chinese Top Ten Music Awards | Mest populære asiatiske sanger |
| 2015 | Slavianski bazaar i Vitsiebsk | Grand Prix-vinner |
|

Album
-----

| År | Album |
| --- | --- |
| 2016 | Dimaş Qūdaibergen |
|

Referanser
----------

1. 1 2 3  Caravan.kz 1. februar 2017. Жизнь самого популярного казахстанского певца Димаша Кудайбергенова на фото и видео. Besøkt 15. februar 2017. (ru)
2. ↑  Slavianski Bazaar. History 2015 Arkivert 2018-01-02, hos Wayback Machine.. Besøkt 15. februar 2017. (en)
3. ↑  Asia-Pacific Broadcasting Union. ABU TV Song Festival 2015 Arkivert 16. mars 2015 hos Wayback Machine.. Besøkt 15. februar 2017. (en)
4. ↑  kazinform 9. januar 2017. Kazakh crooner to join China's I Am a Singer reality show. Besøkt 15. februar 2017. (en)
5. 1 2  Shenzhen Daily 25. januar 2017. Overnight sensation: Dimash Kudaibergen Arkivert 16. februar 2017 hos Wayback Machine.. Besøkt 15. februar 2017. (en)
6. ↑  gratenews 22. januar 2017. Singer 2017 – Episode 1: Kazakhstan’s Dimash gives jaw-dropping performance. Besøkt 15. februar 2017. (en)
7. ↑  P4 31. januar 2017. Hør den utrolige stemmen. Besøkt 19. februar 2017.
8. ↑  KazWorld.info 2. februar 2017. How Kazakh Singer Dimash Kudaibergenov Conquers The World. Besøkt 18. april 2017. (en)
9. ↑  KazWorld.info 16. april 2017. Dimash Kudaibergenov: I Am Already A Winner. Besøkt 18. april 2017. (en)
10. ↑  KazWorld.info 16. april 2017. Dimash Kudaibergen Took Second Place At The Singer-2017 In China. Besøkt 18. april 2017. (en)
11. ↑  The Astana Times 30. mars 2017. Dimash Kudaibergen wins Best Asian Singer in China’s Top Music Awards. Besøkt 18. april 2017.

Eksterne lenker
---------------

* *Artikkelen mangler oppslag i Wikidata*
* *Artikkelen er ikke koblet til Wikidata*
* *Artikkelen mangler oppslag i Wikidata*
* *Artikkelen mangler oppslag i Wikidata*